OAV: Tramp 2020-yilgi prezidentlik saylovi kampaniyasi uchun 7 mln dollar to‘plashga ulgurdi

AQSh prezidenti Donald Tramp davlat rahbari etib saylanganidan beri moliyaviy yordam tariqasida 7 million dollardan oshiq mablag‘ to‘pladi va bu unga 2020-yilgi saylov kampaniyasi ustida ish boshlashga imkon beradi. Bu haqda The Washington Post manbalariga tayanib, “Gazeta.ru” xabar bermoqda.

Federal saylov komissiyasi ma’lumotiga ko‘ra, Trampning saylov kampaniyasi hisob raqamida hozirning o‘zida 7,6 million dollar jamlangan. Saylovlarda ishtirok etishga rasman talabnoma berish uchun 5 ming dollar bo‘lishi yetarli.
Gazetaning ma’lum qilishicha, Trampning saylovoldi qo‘mitasi va respublikachilar milliy qo‘mitasi o‘tgan yil 29-noyabridan 31-dekabrigacha jami 13,5 million dollar yig‘di.
The Washington Post’ga oldinroq bergan intervyusi chog‘ida Tramp 2020-yilgi prezidentlik saylov kampaniyasi uchun “Amerikaning buyukligini saqlab qolamiz” degan shior tanlaganini bildirgan va advokatiga uni patentlab qo‘yish yuzasidan topshiriq bergandi.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’” (@toshqindaryo)ga obuna bo‘lib, yangiliklardan ovozli ko‘rinishda bahramand bo‘lishingiz mumkin.